Η **Ζυθοποιία Μακεδονίας Θράκης** είναι ελληνική εταιρεία ζυθοποιίας, ιδρυθείσα το 1996, με έδρα την Κομοτηνή και κύριο προϊόν την μπύρα **Βεργίνα**.

Ιστορία
-------

Η εταιρεία ιδρύθηκε το 1996 από τον Δημήτρη Πολιτόπουλο ο οποίος γεννήθηκε στην Αθήνα και είναι απόφοιτος του Siebel Institute of Technology του Σικάγο. Επέστρεψε το 1996 στην Ελλάδα και επέλεξε τη Βιομηχανική Περιοχή της Κομοτηνής λόγω των βασικών υποδομών, της καλής ποιότητας νερού, της καλύτερης οργάνωσης και των επενδυτικών κινήτρων της περιοχής. Εκεί αποφάσισε να ιδρύσει το εργοστάσιο ζυθοποιίας.

Μετά από διάφορες δυσκολίες σχετικά με το αίτημα υπαγωγής στον αναπτυξιακό νόμο, ο Πολιτόπουλος κατάφερε το φθινόπωρο του 1997 να αποπερατώσει το καινούργιο εργοστάσιο, και στις 13 Φεβρουαρίου 1998 να θέσει σε κυκλοφορία την μπύρα **Βεργίνα**.

#### Συμβολαιακή γεωργία

Το 2006 πρώτη η Ζυθοποιία Μακεδονίας Θράκης καθιέρωσε την έννοια της συμβολαιακής γεωργίας στην Ελλάδα σε περιοχές της Μακεδονίας και της Θράκης. Σύμφωνα με αυτή συνάπτεται ένα συμβόλαιο μεταξύ της Ζυθοποιίας και των αγροτών. Η εταιρία παρέχει το σπόρο και ανάλογη φυτοπροστασία κι οι παραγωγοί υποχρεούνται να τηρούν συγκεκριμένα ποιοτικά πρότυπα καλλιέργειας σύμφωνα με τις πιστοποιήσεις της Ζυθοποιίας. Έτσι, οι παραγωγοί εξασφαλίζουν εκ των προτέρων την τιμή πώλησης και την πλήρη απορρόφηση του προϊόντος τους κι η εταιρία τον έλεγχο της παραγωγής και την ποιότητα της πρώτης ύλης. Τα συμβολαιακά στρέμματα ξεπέρασαν τις 35.000 το 2019.

#### Βυνοποιείο

Το 2014 η Ζυθοποιία έθεσε σε λειτουργία το ιδιόκτητο βυνοποιείο της, αξίας €5 εκατομμυρίων. Χάρη στο πρόγραμμα συμβολαιακής γεωργίας που προηγήθηκε η εταιρεία κατάφερε να ικανοποιήσει πλήρως τις ανάγκες της σε πρώτη ύλη(κριθάρι) κι έτσι να μπορεί να παράγει τη δική της βύνη, χωρίς να χρειάζεται να εισάγει, και παράλληλα να εξυπηρετεί ελληνικά ζυθοποιεία όπως την «Ελληνική Ζυθοποιία Αταλάντης». Βυνοποίηση είναι η διαδικασία μετατροπής του κριθαριού σε βύνη, τη βασική πρώτη ύλη για την παραγωγή ζύθου. Συνοπτικά το κριθάρι διαβρέχεται, ύστερα από δύο ημέρες βλασταίνει, αποξηραίνεται και γίνεται μια διαλογή. Το 2017 το βυνοποιείο επεκτάθηκε για την αύξηση της παραγωγής. Η «**Βύνη Θράκης**» αποτελεί το εμπορικό σήμα του προϊόντος που παράγεται, περιλαμβάνει διάφορους τύπους κι εκτός από την διανομή στην εγχώρια αγορά εξάγεται σε Τουρκία, Βουλγαρία και Κύπρο.

Για λόγους προστασίας του περιβάλλοντος, το εργοστάσιο χρησιμοποιεί σύγχρονη τεχνολογία, όπως την μονάδα ανακύκλωσης νερού ψύξης η οποία εξοικονομεί ετησίως 20.000 κυβικά μέτρα πόσιμου νερού, τα οποία αντιστοιχούν στη μέση ετήσια κατανάλωση ενός οικισμού 300 κατοίκων.

Σήμερα η Ζυθοποιία Μακεδονίας Θράκης απασχολεί περισσότερους από 100 εργαζόμενους στις εγκαταστάσεις της που βρίσκονται στην Κομοτηνή, τη Θεσσαλονίκη και την Αθήνα.

Το 2020 η εταιρεία προχώρησε στην κυκλοφορία ενός καινούργιου προϊόντος μπύρας, της ΒΕΡΓΙΝΑ Alcohol Free, με σχεδόν μηδαμινό αλκοόλ, και τη δημιουργία μιας νέας εταιρικής ταυτότητας με τη διαμόρφωση καινούργιου λογότυπου και νέων συσκευασιών για τα προϊόντα της.

Προϊόντα
--------

1. Βεργίνα Premium Lager
2. Βεργίνα Red
3. Βεργίνα Weiss
4. Βεργίνα Πορφύρα
5. Βεργίνα XXX Black
6. Βεργίνα Alcohol Free

Τα προϊόντα της *Βεργίνα* εξάγονται στις ΗΠΑ, στην Αγγλία, Αυστραλία, Ισπανία, Ιταλία, Πολωνία, Ιαπωνία, Ολλανδία, Γερμανία, Αλβανία, Βουλγαρία και άλλες χώρες.

Επίσης παράγει τα προϊόντα μπύρας με τις επωνυμίες Stadelbräu, Edelsteiner, Hillas και Prost.

### Παλαιότερες συσκευασίες και λογότυπο

* Συσκευασία σε φιάλη και ποτήρι με την επωνυμία «Βεργίνα» μέχρι τον Ιούλιο του 2020Συσκευασία σε φιάλη και ποτήρι με την επωνυμία «Βεργίνα» μέχρι τον Ιούλιο του 2020
* Το λογότυπο της μπύρας «Βεργίνα» μέχρι τον Ιούλιο του 2020Το λογότυπο της μπύρας «Βεργίνα» μέχρι τον Ιούλιο του 2020

Εξωτερικοί σύνδεσμοι
--------------------

* Ιστότοπος Αρχειοθετήθηκε 2017-03-26 στο Wayback Machine. Μπύρα Βεργίνα
* Facebook
* Instagram
* YouTube
* Τσάι tuvunu - επίσημη ιστοσελίδα

Παραπομπές
----------

1. 1 2 3  «Αρχειοθετημένο αντίγραφο» (PDF). Αρχειοθετήθηκε από το πρωτότυπο (PDF) στις 29 Σεπτεμβρίου 2020. Ανακτήθηκε στις 2 Μαΐου 2020.
2. ↑  Capital.gr. «Βεργίνα: Η μπύρα που 'μιλάει' ελληνικά». *Capital.gr*. Ανακτήθηκε στις 11 Απριλίου 2020.
3. ↑  «Το ΒΗΜΑ». Αρχειοθετήθηκε από το πρωτότυπο στις 18 Σεπτεμβρίου 2007. Ανακτήθηκε στις 26 Νοεμβρίου 2007.
4. 1 2 3  Voria.gr. «Η «Βεργίνα» κερδίζει έδαφος στον «πόλεμο» της αγοράς μπύρας». *Η «Βεργίνα» κερδίζει έδαφος στον «πόλεμο» της αγοράς μπύρας*. Ανακτήθηκε στις 11 Απριλίου 2020.
5. ↑  «Με 21 λεπτά το κιλό πληρώνει το κριθάρι για βύνη η Ζυθοποιία Μακεδονίας-Θράκης». *agro24.gr* (στα Αγγλικά). 19 Οκτωβρίου 2015. Ανακτήθηκε στις 12 Απριλίου 2020.
6. ↑  Komotini, In (9 Σεπτεμβρίου 2015). «11.000 περισσότερα στρέμματα φέτος στη Συμβολαιακή Καλλιέργεια Κριθαριού Βυνοποίησης της Ζυθοποιίας Μακεδονίας-Θράκης». *IN KOMOTINI NEWS - Ειδησεογραφική ιστοσελίδα της Κομοτηνής/Ροδόπης/Θράκης*. Αρχειοθετήθηκε από το πρωτότυπο στις 1 Δεκεμβρίου 2020. Ανακτήθηκε στις 12 Απριλίου 2020.
7. ↑  Μητάκης, Αλέξανδρος. «Η συμβολαιακή γεωργία μονόδρομος για την ανάπτυξη του πρωτογενή τομέα». *Η συμβολαιακή γεωργία μονόδρομος για την ανάπτυξη του πρωτογενή τομέα*. Ανακτήθηκε στις 12 Απριλίου 2020.
8. ↑ . . Ανακτήθηκε στις 12/4/2020.
9. 1 2  «Ελληνική βύνη «φυτρώνει» στη Βεργίνα - Κατακτάει ζυθοποιεία όλης της χώρας». *www.xronos.gr*. Ανακτήθηκε στις 12 Απριλίου 2020.
10. ↑  «ΕΖΑ: Νέες επενδύσεις και κινήσεις ανάπτυξης». *www.businessnews.gr*. Αρχειοθετήθηκε από το πρωτότυπο στις 12 Απριλίου 2020. Ανακτήθηκε στις 12 Απριλίου 2020.
11. ↑  «Η Βεργίνα παρουσιάζει το πρώτο ελληνικό βυνοποείο». *Fortunegreece.com*. 7 Νοεμβρίου 2013. Ανακτήθηκε στις 12 Απριλίου 2020.
12. ↑  «Μπύρα "Βεργίνα", η γεύση που μετράει». *epixeiro.gr || Η επιχειρηματικότητα στο προσκήνιο*. Ανακτήθηκε στις 12 Απριλίου 2020.
13. ↑  «ΤΟ ΒΥΝΟΠΟΙΕΙΟ ΜΑΣ | Vergina Beer». *verginabeer.com*. Αρχειοθετήθηκε από το πρωτότυπο στις 12 Απριλίου 2020. Ανακτήθηκε στις 12 Απριλίου 2020.
14. ↑  «europe-greece». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 10 Οκτωβρίου 2019.
15. ↑  «Η «ζύμωση» μιας επανάστασης στην ελληνική μπύρα». Αρχειοθετήθηκε από το πρωτότυπο στις 25 Μαρτίου 2017. Ανακτήθηκε στις 26 Μαρτίου 2017.
16. ↑  «Νέα εταιρική ταυτότητα και λανσαρίσματα για τη ΒΕΡΓΙΝΑ». *Agronews*. Ανακτήθηκε στις 16 Ιουλίου 2020.
17. ↑  Team, The Untappd. «Untappd». *Untappd* (στα Αγγλικά). Ανακτήθηκε στις 11 Απριλίου 2020.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Ζυθοποιίες στην Ελλάδα |
| --- |
|  |
| Ελληνικές | 
* Ζυθοποιία Μακεδονίας Θράκης
 |
|  |
| Πολυεθνικές | 
* Μύθος Ζυθοποιία (όμιλος Carlsberg)
* Αθηναϊκή Ζυθοποιία (όμιλος Heineken)
* Φιξ (όμιλος Carlsberg)
 |

 |